CELEX: 32020D1490
Language: da
Date: 2020-10-12 00:00:00
Title: Rådets afgørelse (EU) 2020/1490 af 12. oktober 2020 om den holdning, der skal indtages på Den Europæiske Unions vegne i ØPA-Udvalget, som er nedsat ved den foreløbige økonomiske partnerskabsaftale mellem Elfenbenskysten på den ene side og Det Europæiske Fællesskab og dets medlemsstater på den anden side, i forbindelse med vedtagelsen af tvistbilæggelsesprocedurerne og adfærdskodeksen for voldgiftsmænd

16.10.2020   
               
               
                  DA
               
               
                  Den Europæiske Unions Tidende
               
               
                  L 343/12
               
            
         RÅDETS AFGØRELSE (EU) 2020/1490
         af 12. oktober 2020
         om den holdning, der skal indtages på Den Europæiske Unions vegne i ØPA-Udvalget, som er nedsat ved den foreløbige økonomiske partnerskabsaftale mellem Elfenbenskysten på den ene side og Det Europæiske Fællesskab og dets medlemsstater på den anden side, i forbindelse med vedtagelsen af tvistbilæggelsesprocedurerne og adfærdskodeksen for voldgiftsmænd
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den foreløbige økonomiske partnerskabsaftale mellem Elfenbenskysten på den ene side og Det Europæiske Fællesskab og dets medlemsstater på den anden side (»aftalen«) (1) blev undertegnet på Unionens vegne ved Rådets afgørelse 2009/156/EF (2). Den har fundet midlertidig anvendelse siden den 3. september 2016.
                  
               
                     (2)
                  
                  
                     I henhold til aftalens artikel 59, stk. 1, vedtager ØPA-Udvalget procesreglementet vedrørende tvistbilæggelsesprocedurer.
                  
               
                     (3)
                  
                  
                     ØPA-Udvalget bør på sit næste årlige møde vedtage en afgørelse om fastlæggelse af tvistbilæggelsesprocedurerne og adfærdskodeksen for voldgiftsmænd, der er knyttet som bilag hertil.
                  
               
                     (4)
                  
                  
                     Den holdning, der skal indtages på Unionens vegne i ØPA-Udvalget til vedtagelsen af afgørelsen om fastlæggelse af tvistbilæggelsesprocedurerne og adfærdskodeksen for voldgiftsmænd, bør fastlægges, da afgørelsen får bindende virkning for Unionen.
                  
               
                     (5)
                  
                  
                     Den holdning, der skal indtages på Unionens vegne i ØPA-Udvalget, bør derfor baseres på udkastet til nævnte afgørelse —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Den Europæiske Unions vegne i ØPA-Udvalget, som er nedsat ved den foreløbige økonomiske partnerskabsaftale mellem Elfenbenskysten på den ene side og Det Europæiske Fællesskab og dets medlemsstater på den anden side, baseres på udkastet til afgørelse vedtaget af ØPA-Udvalget om vedtagelse af tvistbilæggelsesprocedurerne og adfærdskodeksen for voldgiftsmænd (3).
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 12. oktober 2020.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EUT L 59 af 3.3.2009, s. 3.
         
            (2)  Rådets afgørelse 2009/156/EF af 21. november 2008 om undertegnelse og midlertidig anvendelse af den foreløbige økonomiske partnerskabsaftale mellem Côte d'Ivoire på den ene side og Det Europæiske Fællesskab og dets medlemsstater på den anden side (EUT L 59 af 3.3.2009, s. 1).
         
            (3)  Jf. dokument ST 10612/20 på http://register.consilium.europa.eu.